**RAZREDNA URA**

Ponedeljek, 23. 3. 2020

Dragi moji!

 Naj vas najprej prav lepo pozdravim. Upam, da ste vsi zdravi in polni energije.

 Tednov, kot je bil prejšnji, namreč nismo vajeni. Tega, da ne hodimo v šolo, da komuniciramo samo preko spleta, da se ne moremo družiti, prav tako nismo vajeni.

 Zato sem se odločila, da mi boste med »razredno uro« **NAPISALI in POSLALI** kratek sestavek o tem, kako ste preživeli pretekli teden, in sicer:

- kako je potekal »pouk« na daljavo,

- ste naleteli na kakšne težave (učne, tehnične …) in kako ste jih reševali,

- kako je potekal vaš dan (pouk, prosti čas, pomoč staršem, družabne igre …),

- kaj ste pogrešali,

- kaj vam je bilo všeč …

Vaše sestavke bom z veseljem prebrala.

 Pred nami je nov teden. Verjamem, da ga kljub vsemu lahko dobro in koristno preživimo.

 Ostanite zdravi (in pridni).

Lep pozdrav vam in vašim staršem

vaša razredničarka

 Mojca Š. F.